Med lengde og bredde på omtrent 300 x 75 meter har Skauern et flateinnhold på om lag 22,5 mål. Høyeste punkt er bare ti moh, men utsikten mot Nesodden, Drøbaksundet og Asker er likevel upåklagelig. Til tross for navnet er det veldig lite skog på Skauern. Gressletter og busker ligger inneklemt mellom oppsprukket kalkstein. Denne kalksteinen oppstod for mange millioner år siden.